Անվան այլ կիրառումների համար տե՛ս՝ Թաթուլ Հակոբյան (այլ կիրառումներ)
*Վիքիպեդիայում կան հոդվածներ Հակոբյան ազգանունով այլ մարդկանց մասին։*

**Թաթուլ Աշիկի Հակոբյան** (դեկտեմբերի 29, 1969(1969-12-29), Դովեղ, Նոյեմբերյանի շրջան, Հայկական ԽՍՀ, ԽՍՀՄ), հայ լրագրող, մի շարք գրքերի հեղինակ։

Թղթակցում է «Ալիք Մեդիա» լրատվական-վերլուծական կայքին և համակարգում է «Հայկական ուսումնասիրությունների Անի կենտրոն» կայքը։ Զբաղվում է հայ-ադրբեջանական և հայ-թուրքական հարաբերությունների հարցերով։

Կենսագրություն
--------------

Ծնվել է Հայկական ԽՍՀ Նոյեմբերյանի շրջանի Դովեղ գյուղում։

### Կրթություն

Ավարտել է Դովեղի 8-ամյա, ապա Նոյեմբերյանի թիվ 2 միջնակարգ դպրոցը։

1990-1995 թվականներին սովորել և ավարտել է Երևանի պետական համալսարանի Ժուռնալիստիկայի ֆակուլտետը։

### Այլ

1987-1989 թվականներին ծառայել է Խորհրդային բանակում։

Լրագրողական գործունեություն
---------------------------

Աշխատել է «Անկախություն» (1991-1995), «Երկիր» (1998-2000), «Ազգ» (2000-2005) թերթերում, Հայաստանի Հանրային ռադիոյում (2005-2008), «The Armenian Reporter» անգլալեզու շաբաթաթերթում (2006-2009), Ավստրալիայի SBS հանրային ռադիոյում (2006-2012), Բեյրութի «Ազդակ» օրաթերթում (2005 թվականից մինչև այսօր)։

2009-ից մինչև 2021 թվականը աշխատել է «Սիվիլիթաս» հիմնադրամի Սիվիլնեթ կայքում որպես լրագրող։

2010 թվականից մինչև այժմ Երևանի պետական համալսարանի Ժուռնալիստիկայի ֆակուլտետում դասավանդում է «Ռադիովարպետություն» առարկան։

2014 թվականին «Հայկական ուսումնասիրությունների Անի հիմնադրամի» համակարգողն է։

Գրական գործունեություն
----------------------

2008 թվականին հրապարակել է իր առաջին գիրքը՝ «Կանաչ ու սև. Արցախյան օրագիր», որը տպագրվելուց ի վեր ունեցել է հայերեն 3 հրատարակություն, ինչպես նաև թարգմանվել է արևմտահայերեն, ռուսերեն, անգլերեն, արաբերեն և թուրքերեն։

2012 թվականին լույս է տեսել Հակոբյանի «Հայացք Արարատից. հայերը և թուրքերը» գիրքը։

2021 թվականին հրապարակվել է Հակոբյանի «Մահվան հովիտ. 44-օրյա աղետ» գիրքը, որը թարգմանվել է անգլերեն։ 2021 թվականից աշխատում է «Ալիք Մեդիա» լրատվական կայքում։

Անձի և գաղափարների քննադատություն
---------------------------------

Թաթուլ Հակոբյանն իր գործունեության, արտահայտած մտքերի համար բազմիցս արժանացել է քննադատության։ Նրան մեղադրել են դրամաշնորհների դիմաց «ռազմահայրենասիրական քողի ներքո» «պռոթուրքական» քարոզչություն իրականացնելու, «հայ-թուրքական եղբայրության» մասին և «ազգային արժանապատվությունից զուրկ» գաղափարներ տարածելու համար։ Քննադատություններից բացի նրա հասցեին հնչել են սպառնալիքներ, կյանքից զրկելու կոչեր։

Դովեղ ֆուտբոլային ակումբ
------------------------

2018 թվականին Թաթուլ Հակոբյանը հիմնադրել է մանկապատանեկան «Դովեղ» ֆուտբոլային ակումբը։ Ըստ ակումբի կանոնադրության՝ այն պետք է գործի Տավուշի մարզի սահմանամերձ Բերդավան, Դովեղ, Բարեկամավան, Կոթի, Ոսկեվան, Բաղանիս և Ոսկեպար բնակավայրերը։ 2023-2024 թվականներին ակումբը գործելու է Դովեղ, Բագրատաշեն, Կոթի գյուղերում և Նոյեմբերյան քաղաքում։

«Դովեղ» ֆուտբոլային ակումբը ֆինանսավորվում է դրամաշնորհներով։ 2022 թվականին ակումբին դրամաշնորհ է տրամադրել «Բաց հասարակության հիմնադրամներ Հայաստանը» (Սորոսի հիմնադրամ)։

Ծանոթագրություններ
------------------

1. ↑  *«Լույս է տեսել Թաթուլ Հակոբյանի «Արցախյան օրագիր. Կանաչ ու սև» գրքի 4-րդ հրատարակությունը» հոդված aniarc.am կայքում*, *(արխիվացված 18․06․2023 թվականին)*։
2. ↑  Թաթուլ Հակոբյանը «goodreads» կայքում
3. ↑  Հակոբյան, Թաթուլ (2021 թ․ փետրվարի 19). «Հրաժեշտ ՍիվիլՆեթին». *aniarc.am*. Հայկական ուսումնասիրությունների Անի կենտրոն. Վերցված է 2021-08-23։-ին.
4. ↑  «Թաթուլ Հակոբյանը` ԱՆԻ կենտրոնի համակարգող». Արխիվացված է օրիգինալից 2015 թ․ հունվարի 15-ին. Վերցված է 2015 թ․ հունվարի 11-ին.
5. ↑  Թաթուլ Հակոբյան. «Եթե գյուղացին մոլորվում է, ապա կարող է «մոլորվել» նաև ադրբեջանցի դիվերսանտը»
6. ↑  Թաթուլ Հակոբյանի նոր գիրքը՝ «Հայացք Արարատից. հայերը և թուրքերը»
7. ↑  admina (2021 թ․ փետրվարի 6). ««Մահվան հովիտ. 44-օրյա աղետ»՝ հրավեր հովանավորության». *Aniarc* (ամերիկյան անգլերեն). Վերցված է 2021 թ․ ապրիլի 1-ին.
8. 1 2  *«Թաթուլ Հակոբյանն Հ1-ին հարցազրույց է տվ ել և հիվանդացել»*, *(արխիվացված 18․06․2023 թվականին)*։
9. 1 2  *«Հարցեր Թաթուլ Հակոբյանին»*, *(արխիվացված 18․06․2023 թվականին)*։
10. ↑  *«Ինչո՞ւ է Թաթուլ Հակոբյանը ցանկանում պատերազմում պարտության պատասխանատվությունը գցել Ռոբերտ Քոչարյանի և Սերժ Սարգսյանի «գրպանը»»*, *(արխիվացված 18․06․2023 թվականին)*։
11. 1 2  *«Չուկչան և Թաթուլ Հակոբյանը. Գեղամ Մանուկյան»*, *(արխիվացված 18․06․2023 թվականին)*։
12. ↑  *«Լրագրողն ահազանգում է սպառնալիքների մասին, լրագրողական ՀԿ-ները սատարում են Թաթուլ Հակոբյանին»*, *(արխիվացված 18․06․2023 թվականին)*։
13. 1 2  *«Դովեղում ֆուտբոլային ակումբ է բացվում»* հոդված tert.am կայքում, *(արխիվացված 18․06․2023 թվականին)*։
14. ↑  *««Դովեղը» Առաջին խմբի առաջնությանը մասնակցելու հայտ է ներկայացրել»* հոդված sport.news.am կայքում, *(արխիվացված 18․06․2023 թվականին)*։
15. 1 2  *«Դովեղում ֆուտբոլային ակումբ է բացվում»* հոդված lurer.com կայքում, *(արխիվացված 18․06․2023 թվականին)*։
16. 1 2  *««Դովեղ» ՖԱ-ն հայտարարում է 6-ից 10 տարեկան՝ 2018, 2017, 2016, 2015 և 2014 թթ ծնված դպրոցականների ընդունելություն»* հոդված aniarc.am կայքում, *(արխիվացված 18․06․2023 թվականին)*։

Արտաքին հղումներ
----------------

* Թաթուլ Հակոբյանի անձնական էջը Ֆեյսբուքում